# LĒMUMA Projekts

# 20\_\_.gada \_\_\_. \_\_\_\_\_ Lēmums Nr.\_\_ (prot. Nr.\_\_\_,\_\_\_.§)

# Par Daugavpils valstspilsētas pašvaldības domes deputātu ētikas kodeksa

**un Ētikas komisijas nolikuma apstiprināšanu**

Pamatojoties uz Pašvaldību likuma 10. panta pirmās daļas pirmo teikumu un likuma “Par interešu konflikta novēršanu valsts amatpersonu darbībā” 22. panta pirmo daļu, **Daugavpils valstspilsētas pašvaldības dome nolemj:**

1. Apstiprināt Daugavpils valstspilsētas pašvaldības domes (turpmāk – Domes) deputātu ētikas kodeksu (pielikumā).
2. Apstiprināt Domes Ētikas komisijas nolikumu (pielikumā).
3. Atzīt par spēku zaudējušu Domes 2019. gada 17. janvāra lēmumu Nr. 3.

Pielikumā:

1. Domes deputātu ētikas kodekss;
2. Domes Ētikas komisijas nolikums.

Daugavpils valstspilsētas pašvaldības domes priekšsēdētājs A.Elksniņš

IESNIEDZĒJS: Daugavpils valstspilsētas pašvaldības domes priekšsēdētājs A.Elksniņš

SAGATAVOTĀJS:

Daugavpils pašvaldības centrālās pārvaldes

Juridiskā departamenta Iekšējās kontroles un korupcijas

risku novēršanas nodaļas vadītāja J.Ķīse

*tālr. 23221746,* *jekaterina.kise@daugavpils.lv*

SASKAŅOTS:

Daugavpils pašvaldības centrālās pārvaldes

Juridiskā departamenta vadītājs R.Golovans

Lēmums nosūtāms: Domes deputātiem.

Publicējams: Daugavpils valstspilsētas pašvaldības tīmekļvietnē www.daugavpils.lv.

APSTIPRINĀTS

ar Daugavpils valstspilsētas pašvaldības domes

2023.gada \_\_.\_\_\_\_\_ lēmumu Nr.\_\_\_

**Daugavpils valstspilsētas pašvaldības domes deputātu**

**ētikas kodekss**

1. **Vispārīgie jautājumi**
2. Daugavpils valstspilsētas pašvaldības (turpmāk - pašvaldība) domes deputātu (turpmāk - deputāti) ētikas kodekss (turpmāk – kodekss) nosaka deputātu profesionālās ētikas un uzvedības pamatprincipus, veicinot deputātu likumīgu un godprātīgu darbu sabiedrības interesēs, tādējādi vairojot sabiedrības uzticēšanos pašvaldības lēmējinstitūcijai.
3. Kodekss ir pašvaldības domes (turpmāk - Dome) darba organizācijas sastāvdaļa un tas ir saistošs visiem deputātiem. Tas ietver deputāta profesionālās ētikas principus, normas un ieteikumus, kas jāievēro attieksmē pret darbu, savstarpējā saskarsmē, kā arī attiecībās ar citām institūcijām, pašvaldības administrācijas darbiniekiem un sabiedrību kopumā.
4. Situācijās, kuras nav minētas šajā kodeksā, deputāts rīkojas saskaņā ar sabiedrībā vispārpieņemtajām vispārējām uzvedības un ētikas normām.
5. **Vispārējie ētikas pamatprincipi**
6. Deputāts savā darbībā vienmēr ievēro normatīvo aktu prasības, savas tiesības izmanto pamatoti, godprātīgi un attaisnojami. Jebkura neatļauta un nepieklājīga darbība, vai tās pastāvēšanas pieļaujamība, kuras mērķis ir pretējs likumiem vai labiem tikumiem, vai kura vērsta uz to, lai apietu likumu, tiek uzskatīta par neētisku rīcību.
7. Pildot amata pienākumus, deputāts:
	1. amata pienākumus veic ar atbildības sajūtu, profesionāli un mērķtiecīgi, precīzi, godīgi, izmantojot labāko pieredzi un praksi;
	2. izmanto savas zināšanas, darba pieredzi, lai nodrošinātu Domes darba efektivitāti;
	3. aizstāvot savu viedokli un pieņemot lēmumus, balstās uz pārbaudītu informāciju un objektīviem faktiem, to godīgu interpretāciju un argumentāciju, ievērojot personu vienlīdzību likuma priekšā;
	4. ir atsaucīgs attieksmē pret sabiedrību un plašsaziņas līdzekļiem, nekavē objektīvas informācijas nonākšanu atklātībā, nesniedz nepatiesu, maldinošu vai sagrozītu informāciju sabiedrībai;
	5. nelieto tādus izteikumus un neatbalsta tādu rīcību, ko var uztvert kā aicinājumu uz prettiesisku darbību, nepieļauj šādas rīcības slēpšanu;
	6. ir pieklājīgs pret citiem deputātiem, publiskos izteikumos izvairās no cieņu aizskarošiem vārdiem, žestiem un citādas neatbilstošas rīcības;
8. Deputāts ārpus darba laika izvēlas tādu uzvedības stilu, kas sabiedrībā nerada šaubas par viņa spējām godprātīgi veikt savus deputāta pienākumus.
9. Deputāts saskarsmē ar darbiniekiem un ikvienu sabiedrības locekli publiskos izteikumos izturas ar cieņu, ievērojot ikvienas personas tiesības un likumiskās intereses, tai skaitā, ir laipns un pieklājīgs, nelieto aizvainojošus izteicienus, neaizskar personas godu, ir iecietīgs pret citu personu uzskatiem un pārliecību.
10. Deputāts atzīst neētisku vai kļūdainu rīcību, atvainojoties par to un, ja tas ir iespējams, labojot savas rīcības sekas.
11. **Rīcība interešu konflikta situācijā, attieksme pret dāvanām un viesmīlības piedāvājumiem**
12. Deputāts nepieļauj interešu konflikta veidošanās iespējamību un izvairās no situācijām, kas sabiedrībā var radīt aizdomas par šāda konflikta pastāvēšanu vai iespējamību, atsakās no savu pienākumu veikšanas vai valsts amatpersonas amata savienošanas visos gadījumos, kad ētisku apsvērumu dēļ varētu tikt apšaubīta deputāta darbības objektivitāte un neitralitāte.
13. Deputāts atsakās no tādu pienākumu veikšanas un lēmumu pieņemšanas, kas saistīti ar savām, savas ģimenes un radinieku, likuma “Par interešu   konflikta novēršanu valsts amatpersonu darbībā” izpratnē, personiskajām vai mantiskajām interesēm.
14. Deputāts atsakās no jebkādas tiešas vai netiešas dāvanas un jebkādu labumu pieņemšanas, kas nav uzskatāmi par dāvanām likuma “Par interešu   konflikta novēršanu valsts amatpersonu darbībā” izpratnē, ja to pieņemšana rada vai var radīt iespaidu, ka tādā veidā tiek ietekmēta amata pienākumu veikšana, vai var rasties šaubas par deputāta rīcības vai Domes darbības objektivitāti un neitralitāti.
15. Deputāts atsakās pieņemt viesmīlības, atlaides un izklaides piedāvājumu, privātu uzaicinājumu piedalīties bezmaksas informatīvā, prezentācijas vai tamlīdzīgā pasākumā, ja tas var būt saistīts ar ieinteresētību panākt piedāvātājam labvēlīgu attieksmi lēmuma pieņemšanā.
16. Deputāts nedrīkst tieši vai netieši ietekmēt citus deputātus vai pašvaldības administrācijas darbiniekus, lai sekmētu savām personīgajām interesēm atbilstoša lēmuma pieņemšanu.
17. Deputāts valsts amatpersonas amatu var savienot, ievērojot likumā “Par interešu konflikta novēršanu valsts amatpersonu darbībā” un Pašvaldību likumā noteiktos ierobežojumus.
18. Domes priekšsēdētājs, ievērojot Pašvaldību likuma 71.panta otrās daļas noteikto pienākumu un nodrošinot iekšējās kontroles pasākumus korupcijas un interešu konflikta riska novēršanai ir tiesīgs rakstveidā pieprasīt no Deputāta informāciju par papildus ieņemamajiem amatiem. Deputāts septiņu darbadienu laikā no pieprasījuma brīža rakstveidā informē Domes priekšsēdētāju par papildus ieņemamajiem amatiem.
19. **Kodeksa normu pārkāpumu izskatīšana**
20. Sūdzības izskatīšanai par deputāta pieļauto šajā kodeksā noteikto normu pārkāpumu deputāti katru reizi no sava vidus izveido ētikas komisiju un apstiprina tās sastāvu. Komisiju apstiprina ne mazāk kā trīs locekļu sastāvā.
21. Domes ētikas komisijas darbu reglamentē ētikas komisijas nolikums, kuru apstiprina domes sēdē.
22. Par kodeksā noteikto un sabiedrībā pieņemto uzvedības normu neievērošanu deputāts, pašvaldības administrācijas darbinieks un iedzīvotājs var iesniegt sūdzību Domes priekšsēdētājam, kas to nodod izskatīšanai Ētikas komisijai.
23. Personai, kura iesniegusi sūdzību, ir tiesības sniegt paskaidrojumus un izteikt savu viedokli. Ja persona nevar piedalīties ētikas komisijas sēdē, viņa pēc ētikas komisijas ierosinājuma rakstiski iesniedz ētikas komisijai savu viedokli par konkrēto jautājumu pirms ētikas komisijas sēdes un paskaidro neierašanās iemeslu.
24. Deputātam, par kuru ir iesniegta sūdzība, ir pienākums ētikas komisijas norādītajā termiņā sniegt paskaidrojumus un izteikt savu viedokli par sūdzībā norādīto. Deputāta, par kuru iesniegta sūdzība, atteikšanās sadarboties, nesniedzot paskaidrojumus, vai neattaisnota neierašanās uz sēdi, tiek uzskatīts par ētikas normu pārkāpumu.
25. Ētikas komisijas atzinums ietver situācijas aprakstu, analīzi par to, kuras ētikas normas ir piemērojamas situācijai un kādas sekas izraisījusi deputāta rīcība, un rezultatīvo daļu.
26. Rezultatīvajā daļā ētikas komisija iekļauj ieteikumus, ko deputātam vajadzētu darīt, lai mazinātu pieļautā pārkāpuma vai ētikas principiem neatbilstošās rīcības sekas, ka arī lai turpmāk nepieļautu šādu rīcību.
27. Par sūdzības izskatīšanas rezultātiem ētikas komisija sagatavo ziņojumu Domei, iekļaujot šo Domes sēdes darba kārtībā. Ētikas komisijas priekšsēdētājs sniedz deputātiem atskaiti par izskatītajiem ētikas normu pārkāpumiem nākamajā Domes sēdē.
28. **Noslēguma jautājums**
29. Daugavpils pašvaldības centrālās pārvaldes Administratīvais departaments nodrošina deputātu iepazīstināšanu ar šo kodeksu. Katrs deputāts ar savu parakstu apstiprina, ka ir iepazinies ar šo kodeksu un apņemas ievērot tajā noteikto.

Daugavpils valstspilsētas pašvaldības domes priekšsēdētājs A.Elksniņš

APSTIPRINĀTS

ar Daugavpils valstspilsētas pašvaldības domes

2023.gada \_\_.\_\_\_\_\_ lēmumu Nr.\_\_\_

**Daugavpils valstspilsētas pašvaldības domes**

**Ētikas komisijas**

**nolikums**

1. **Vispārīgie jautājumi**
2. Nolikums nosaka Daugavpils valstspilsētas pašvaldības (turpmāk - Pašvaldība) domes Ētikas komisijas (turpmāk – komisija) kompetenci, struktūru un darba organizēšanas kārtību.
3. Komisijas izveidošanas mērķis ir nostiprināt profesionālās ētikas un uzvedības pamatprincipus atbilstoši Pašvaldības domes (turpmāk - Dome) mērķiem un uzdevumiem un veicināt Domes deputāta rīcību saskaņā ar Domes deputātu ētikas kodeksa (turpmāk - kodekss) prasībām.
4. Par darbu komisijā netiek maksāta atlīdzība.
5. Komisija savā darbībā ievēro neitralitāti un konfidencialitāti.
6. **Komisijas kompetence**
7. Komisijai ir šādi pienākumi:
	1. vispusīgi un objektīvi izvērtēt sūdzību par Domes deputāta izdarīto kodeksā noteikto profesionālās ētikas un uzvedības pamatprincipu pārkāpumu un sniegt atzinumu;
	2. nepieciešamības gadījumā sniegt priekšlikumus par kodeksa pilnveidošanu un aktualizēšanu.
8. Komisijai ir šādas tiesības:
	1. pieprasīt un saņemt jautājuma izskatīšanai nepieciešamo informāciju un paskaidrojumus;
	2. uzaicināt uz komisijas sēdi lietā iesaistītās personas informācijas (paskaidrojumu) sniegšanai.
9. **Komisijas darba organizācija**
10. Komisijas locekļi ar vienkāršu balsu vairākumu no sava vidus ievēlē komisijas priekšsēdētāju un vietnieku.
11. Komisijas sēdes vada tās priekšsēdētājs, bet viņa prombūtnes laikā - priekšsēdētāja vietnieks.
12. Komisijas darbs notiek slēgtās sēdēs. Komisijas sēdes notiek pēc nepieciešamības vai pēc Domes priekšsēdētāja ierosinājuma, ja tiek saņemta sūdzība par kodeksā noteikto un sabiedrībā pieņemto uzvedības normu neievērošanu.
13. Sēdes darba kārtību un citus ar darba kārtību saistītos materiālus komisijas priekšsēdētājs ne vēlāk kā trīs darba dienas pirms sēdes nosūta visiem komisijas locekļiem.
14. Komisija ir lemttiesīga, ja sēdē piedalās ne mazāk kā puse no komisijas locekļiem.
15. Komisijas priekšsēdētājs:
	1. sasauc sēdes, vada un atbild par komisijas darbu;
	2. bez īpaša pilnvarojuma pārstāv komisiju pašvaldībās, valsts institūcijās un attiecībās ar fiziskajām un juridiskajām personām;
	3. organizē sēdē izskatāmo materiālu savlaicīgu nosūtīšanu komisijas locekļiem un jautājuma izskatīšanā iesaistītām institūcijām vai amatpersonām;
	4. nodrošina dokumentu lietvedības kārtošanu un arhivēšanu, nododot tos Daugavpils pašvaldības centrālās pārvaldes arhīvam.
16. Komisija locekļi nodrošina skatāmo jautājumu laikā iegūtās informācijas konfidencialitātes saglabāšanu.
17. Komisija lēmumu pieņem ar vienkāršu balsu vairākumu. Ja balsu skaits sadalās vienādi, izšķirošā ir komisijas priekšsēdētāja balss.
18. Komisijas sēdes tiek protokolētas. Sēžu protokolēšanu nodrošina Daugavpils pašvaldības centrālās pārvaldes norīkots darbinieks.
19. Komisijas sēdes protokolā norāda darba kārtību, sēdes dalībniekus un personas, kuras izteikušās par attiecīgo jautājumu, kā arī pieņemtos lēmumus un sēžu dalībnieku atšķirīgos viedokļus. Komisijas sēdes protokolu paraksta visi tās locekļi, kuri piedalījušies attiecīgajā sēdē.

Daugavpils valstspilsētas pašvaldības domes priekšsēdētājs A.Elksniņš